
Program Sănătate




[bookmark: _Hlk237529337]Comunicat de presă la finalizarea proiectului
,,ASIGURAREA ACCESULUI LA SERVICII DE SĂNĂTATE ÎN REGIM AMBULATORIU PENTRU POPULAȚIA DIN REGIUNEA  NORD VEST  PRIN DOTAREA CU APARATURĂ DE ÎNALTĂ PERFORMANȚĂ”  
cod MySMIS2021/SMIS2021+ 322920
Data: 30.08.2026

Proiectul a fost finanțat prin PROGRAMUL SĂNĂTATE 2021-2027, gestionat de Autoritatea de Management pentru Programul Sănătate  din cadrul Ministerului Investițiilor și Proiectelor Europene.
Obiectiv de politică: O Europă mai socială

Prioritate: P1 Creșterea calității serviciilor de asistență medicală, primară, comunitară a serviciilor oferite în regim ambulatoriu și îmbunătățirea și consolidarea serviciilor preventive prin asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate
Obiectivul general al proiectului/Scopul proiectului: Creșterea și consolidarea capacității pentru screening populațional al cancerului de col uterin prin dotarea unităților sanitare cu echipamente, în vederea asigurării accesului la servicii medicale ambulatorii de calitate și reducerii inegalităților în ceea ce privește starea de sănătate.
Obiectivele specifice ale proiectului:
· Dotarea cu echipamente a centrelor de screening
· Numărul de cazuri depistate prin screening și număr de cazuri diagnosticate pozitiv, tratate.
Obiectivele specifice vor contribui la îndeplinirea indicatorilor proiectului: 01PS04 – Unități sanitare publice sprijinite, din care: unități sanitare publice/structuri publice care desfășoară activități medicale de tip ambulatoriu/acordă asistență medicală ambulatorie (unități sanitare), 01PSR16 -  Numărul anual de utilizatori ai ambulatoriilor dotate (utilizatori/an).

Proiectul a fost implementat în parteneriat, încheiat între MINISTERUL SĂNĂTĂȚII și SPITALUL JUDEȚEAN DE URGENȚĂ „DR. CONSTANTIN OPRIȘ” BAIA MARE, SPITALUL CLINIC JUDEȚEAN DE URGENȚĂ BIHOR, INSTITUTUL ONCOLOGIC PROF. DR. ION CHIRICUTA, SPITALUL CLINIC JUDEȚEAN DE URGENȚĂ BISTRIȚA, SPITALUL JUDEȚEAN DE URGENȚĂ SATU MARE

Perioada de implementare a proiectului: 01.01.2024 – 30.08.2026
Valoarea totala a proiectului: 974.519,68 lei.
Valoarea eligibilă nerambursabilă din Fondul European de Dezvoltare Regională: 828.341,73 lei.
Contribuția națională: 146.177,95 lei 
Contract finanțare: 32672/31.07.2024  


Rezultate: Un număr de 4 unități sanitare publice au fost sprijinite prin dotarea cu echipamente pentru a acorda asistență medicală de calitate. Asistența medicala primară și cea ambulatorie, alături de serviciile de urgență, constituie piloni importanți ai rețelei serviciilor medicale de la care se așteaptă să contribuie la reducerea inechității în sistemul de sănătate si la o distribuție geografică echitabilă a serviciilor. 
Prin prezentul proiect s-a sprijinit în mod direct atingerea obiectivului specific OS.4.3. Creșterea performanței și eficientizarea capacității de diagnostic, tratament și monitorizare în ambulatoriu, prevăzut în Strategia Națională de Sănătate 2023-2030, dotarea unităților sanitare cu echipamente performante contribuind la creșterea accesului la servicii medicale de calitate, la eficientizarea capacitații de diagnostic și tratament în ambulatoriu. Prin aceasta investiție s-a urmărit o dotare mai adecvata a unităților medicale care realizează screening cancer în Regiunea Nord Vest dar și creșterea accesului populației la servicii medicale preventive de calitate, creșterea eficacității serviciilor medicale, inclusiv prin tratament al leziunilor canceroase.
Proiectul, prin intermediul echipamentelor achiziționate de către liderul de proiect, Ministerul Sănătății, contribuie la identificarea precoce a leziunilor de col uterin, tratarea leziunilor in stadiu incipient și creșterea ratei de supraviețuire a femeilor diagnosticate cu cancer de col uterin. Screeningul este o metodă de prevenire a cancerului prin depistarea și tratarea anomaliilor în stadiu incipient care, netratate, pot evolua către cancer de col uterin. Riscul de cancer de col uterin invaziv este redus cu până la 90 % la femeile care participă în mod regulat la programe organizate care utilizează unul dintre cele două teste de screening recomandate. Cu alte cuvinte, 9 din 10 cazuri de cancer invaziv pot fi prevenite prin screening. Screeningul, activitatea de identificare în sine, nu aduce plus valoare fără o legătură intrinsecă cu accesul în timp util la tratament, motiv pentru care prin proiect s-a realizat atât dotarea cu echipamente de diagnostic, cât si cu echipamente dedicate tratării cancerului de col uterin. Participarea la programele de screening reduce semnificativ riscul de deces prin cancer de col uterin, echipamentele achiziționate sprijinind în mod direct creșterea accesului femeilor de vârstă eligibila din Regiunea Nord Vest la servicii medicale. 

Aceste investiții contribuie la dezvoltarea operaționalității la nivel național, regional și local, reducând inegalitățile în ceea ce privește starea de sănătate publică și îmbunătățind accesul la serviciile medicale de calitate. Prin proiect s-a obținut modernizarea și tehnologizarea la nivel European a infrastructurii sanitare deficitare, care încă utiliza aparatură uzată fizic și moral, prin achiziția de echipamente noi și eficiente, ce au adus o creștere calitativă a serviciilor oferite. 

Proiectul se află în perioada de 5 ani post-implementare, până în 13.09.2031, perioadă în care beneficiarul final asigură din bugetul propriu sustenabilitatea investițiilor realizate prin proiect. 

Informații de contact: Ministerul Sănătății - sediul central din Str. Cristian Popișteanu, nr. 1-3, sector 1, București, Tel. 021.307.25.96, Unitatea de Implementare și Coordonare Programe - sediul din B-dul Nicolae Bălcescu nr. 17-19, sector 1, București, e-mail proiecte@ms.ro ; www.ms.ro.

Pentru informații detaliate despre celelalte programe cofinanțate de Uniunea Europeană, vă invităm să vizitați 
www.fonduri-ue.ro  - Proiecte de succes 

